Loo lühike ja täpne pealkiri, mis võtab kokku eestikeelse uudiste sisu. Vasta ainult pealkirjaga!
## Tekst:

Mitmed Eesti laskesuusatajad teevad sel nädalavahetusel Rootsis Idres oma hooaja avavõistluse. Laupäeval tegi eestlastest parima tulemuse Tuuli Tomingas, kes saavutas naiste 12,5 km tavadistantsil 16. koha.
Naiste võistluse võitis kodupubliku rõõmuks Tilda Johansson (37.14,1), kes läbis ainsana kõik neli tiiru eksimusteta. Teise kuni kuuenda koha hõivasid prantslannad. Olümpiahõbe Julia Simon tuli kahe eksimusega teiseks (+9,1) ja Lou Jeanmonnot ühe eksimusega kolmandaks (+28,9). Pjedestaalilt jäid välja Anais Chevalier Bouchet (2; +58,1), Chloe Chevalier (2; +1.06,5) ja Paula Botet (2; +1.31,0).

Tuuli Tomingas lõpetas nelja eksimusega 16. kohal, kaotades võitjale kolm minutit. Susan Külm teenis 20. koha (3; +4.34,4) ja Mirjam Faster oli 39. (3; +12.52,9). Hanna-Brita Kaasik katkestas.

Meeste 15 km pikkusel distantsil võidutses prantslane Fabien Claude (40.08,3), kes tegi nelja tiiru peale kolm möödalasku. Napilt jäi esikohast ilma puhta sõidu teinud Henning Sjökvist (+2,8), kolmanda koha pälvis kahekordne olümpiamedalist Sebastian Samuelsson (3; +34,9).

Parima eestlasena saavutas Ivar Všivtsev 24. koha (4; +4.49,0), Robert Heldna kaotas Všivtsevile vaid 0,4 sekundiga ja sai 25. koha (5; +4.49,4). Tuudor Palm oli 29. (3; +5.10,7) ja Mark-Markos Kehva 37. (3; +6.24,4). Markus Faster katkestas.

Pühapäeval on kavas meeste 10 km ja naiste 7,5 km sprindivõistlused.
## Pealkiri:

user
Tuuli Tomingas alustas hooaega 16. kohaga
assistant